text: På Fanø fortsætter forhandlingerne onsdag eftermiddag
  22 november 2017 kl. 11.31
  På Fanø gik partierne hjem for at sove, og forhandlingerne fortsætter onsdag over middag.
  På Fanø skiltes parterne først på morgenen for at gå hjem og hvile sig.
  Da de skiltes var de delt i to lejre. Alternativet, SF, Fanø Lokalliste og Det Konservative Folkeparti prøvede at blive enige om en bred aftale, imens forsøger Socialdemokratiet og Venstre at få en tilsvarende aftale i hus. 
  Kristine Kaas Krog, der er valgt ind for Fanø Lokalliste, som er gået et mandat frem, og nu sidder med to mandater meddelte ved midnat, at hun går efter borgmesterposten:
  - Jeg vil rigtig gerne være borgmester. Det kæmper jeg for nu. Om det bliver hende, den siddende borgmester Erik Nørreby, Venstre, eller de konservatives Christian Lorenzen, der bliver øens kommende borgmester kan blive afgjort i løbet af onsdagen.
  